**Klubmøde den 13. april.**  
  
Så fik vi påske overstået og er i gang med sidste del af forårssæsonen.   
I aften var vi 12 medlemmer samlet.   
Knud Erik viste stafetfilm fra en dejlig ferietur til Thyholm, hvorfra vi så dejlige  
billeder fra landskaberne i Thy. Tak til Knud Erik.   
  
Og så må jeg jo indrømme, at der var gået lidt koks i datoerne for konkurrence-filmen.  
Beklager, men alle kan nå det endnu. Tog – blad – lys.   
Vi så bidrag fra 3 medlemmer. Filmene blev ikke bedømt og man har mulighed for at lave ændringer. Næste klubaften er den 27. april og denne aften er reserveret ”Forårstur”.   
Derfor må vi udskyde konkurrencer til klubaften den 11 maj..   
  
Forårsturen går jo Palsgård skulptur-park med lokal guide og evt drone-optagelser. Det  
bliver meget spændende. HVIS det øsregner, mødes vi i klubben i stedet.   
Håber folk kan finde ud af at køre sammen til Palsgård og frem til parkeringspladsen ved  
indgangen til parken.  
  
Der kom ikke nye emner frem, som ønskes nærmere belyst. Skulle du komme i tanke om  
et emne, må du meget gerne skrive det til mig.   
  
  
Ref BM